سومرہ

(سومرو، Soomro) سندھ کی قدیم قوم یا نسل ہے جو سندھ، کچھ، کاٹھیاواڑ، گجرات، بلوچستان میں کثرت سے آباد ہے۔تاریخِ سومرہ سندھ پر ایک نظر، مہاشے عبد الکریم نظامی، 1962ء،کراچی، ص3

 وجہ تسمیہ 
سومرہ قوم، سامرہ کے عربوں سے نکلی ہے، جو حجاج بن یوسف کے دنوں میں تسخیر سندھ کے موقع پر عراق کے شہر سامرہ (سرمن رائے) سے ہجرت کر کے سندھ میں آئے۔ یہاں انھیں سامری کہا جاتا تھا لیکن بعد میں تلفظ و لہجہ کے تغیر کی وجہ سے سومرہ کہا جانے لگا۔تحفۃالکرام (اردو)، میر علی شیر قانع ٹھٹوی، سندھی ادبی بورڈ، جام شورو، 2006ء، حاشیہ ص15-16

معروف محقق و مؤرخ ڈاکٹر نبی بخش بلوچ اپنی کتا ب سومروں کا دور میں لکھتے ہیں سومروں کا دور (سندھی)، ڈاکٹرنبی بخش خان بلوچ، سندھی ادبی بورڈ جامشورو سندھ، 2006، ص 241

 اصل نسل 
سومرہ حجازی عربی النسل، مسلم، ھوازنیہ القریشی قوم کے لوگ ہیں جو اپنے آپ کو محض سومرو / سومرہ لکھتے اور کہلاتے ہیں۔ اس مسلم قریش قوم سومرا کے مؤرث اعلیٰ حضرت سمرہ بن جندب بن ھوازن ہیں۔ اسی نسل کے قریشی سومرہ حاکموں نے کبھی محض اندرونِ سندھ اور کبھی پورے سندھ پر، دو (2) دؤر میں منصورہ سن 134ھ / 752ء سے لے کر، دوسرے دؤر کے سن 441ھ - 445ھ کے ابتدا تخت گاہ تھری / تھرڑی سے سومروں کے دوسرے تخت گاہوں ملتان، اسکندریہ (اُچ)، پتن پور، محمدطور،وگھ کوٹ، عمر کوٹ، روپا ماڑی،دیبل، ساموئی، برہمن آباد، الور، سہون، نانکی، گونڈل اور دمریلہ وغیرہ پر 1591ء تک 839 سال لگاتار بغیر کسی وقفے کے، شروع سے آخر تک، نہایت خود مختاری اور شان و شوکت سے حکومت کی۔،تاریخِ سومرہ سندھ (سندھی) جلد سوم، وزیر علی ولد محمد اسماعیل سمرہ (سومرہ)، دارالاشاعت ابن اسماعیل سمرہ (سومرہ) جڑیا پور چک، ص 65 سومروں کے مؤرث اعلیٰ صحابی رسول سمرہ بن جندب کا شجرہ قریش سے اس طرح ملتا ہےتاریخِ سومرہ سندھ (سندھی) جلد اول، وزیر علی ولد محمد اسماعیل سمرہ (سومرہ)، دارالاشاعت ابن اسماعیل سمرہ (سومرہ) جڑیا پور چک، ص240

محمد بن قاسم کی آمد سے قبل عربوں نے سندھ سے تجارتی روابط قائم کر لیے تھے اور دیبل، اوکھا منڈل، دیراول، سومنات، منگرول، دوارکا، راندہبر اور کمبھایت وغیرہ جہاں بحری تجارت کا زور تھا وہاں بنی سمرہ اور بنی تمیم کے قبائل نے یہاں تجارتی مراکز بھی قائم کر لیے تھے۔ مصالہ، کپڑا، ہتھیار، برتن، حضر موت، یمن، عراق، یمامہ لے جائے جاتے تھے اور وہاں سے عربی گھوڑے، کھجوریں، یمنی موتی یہاں فروخت کے لیے لاتے تھے۔تاریخِ سومرہ سندھ پر ایک نظر، مہاشے عبد الکریم نظامی، 1962ء،کراچی، ص 44-45 34ھ میں عثمان بن عفان کے دور خلافت میں بصرہ کے حاکم عبداللہ بن عامر نے عامل مکران عبدالرحمن بن سمرہ (جو صحابی رسول سمرہ بن جندب کے بیٹے ہیں) کو اجازت دی کی سرحد مکران پر (راجا چچ کے اشتعال پر) حملے کی دھمکی دینے والی سندھ کی افوج کو بھگا دیں، چنانچہ حملہ کرکے سندھ کی افواج کو بھاگنے پر مجبور کر دیا گیا اور مکران سے سرحد کیکان تک کا تمام علاقہ چھین لیا، یہی وہ علاقہ ہے جو چچ کی حکومت میں چند سال سے شامل تھا۔ص 43-44، تاریخِ سومرہ سندھ پر ایک نظر، مہاشے عبد الکریم نظامی، مطبع 1962ء، کراچی عبد الرحمٰن بن سمرہ نے کابل فتح کیا، اس سے معلوم ہوتا ہے کہ بنی سمرہ نے ہر دور میں بڑی بڑی فتوحات میں حصہ لیا۔تاریخِ سومرہ سندھ پر ایک نظر، مہاشے عبد الکریم نظامی، 1962ء، کراچی، ص 45

سومروں نے حجاج بن یوسف ثقفی کے دور میں تسخیرِ سندھ کے موقع پر شہر سامرہ سے ہجرت کرکے سندھ کی فتوحات میں حصہ لیا۔۔،تاریخِ سومرہ سندھ پر ایک نظر، مہاشے عبد الکریم نظامی، 1962 ء،کراچی، ص 52 حجاج بن یوسف ثقفی نے مکران اور سرحد سندھ کا حاکم محمد بن ہارون سمرہ کو مقرر کیا، تاریخِ سومرہ سندھ پر ایک نظر، مہاشے عبد الکریم نظامی، مطبع 1962ءکراچی، ص 67جن کا تعلق بنی سمرہ سے تھا۔ محمد بن قاسم کے سندھ پر حملے کے وقت مکران کی چھاؤنی میں بنی سمرہ کے تین ہزار جوان تیار تھے ۔تاریخِ سومرہ سندھ پر ایک نظر، مہاشے عبد الکریم نظامی، 1962ء،کراچی، ص 77 جنھوں نے محمد بن قاسم کی فوج کے ساتھ شامل ہو کر فتح سندھ میں حصہ لیا۔

علامہ مولوی عبد اللہ شائق سومروں کی اصل نسل کے بارے میں کہتے ہیں کہ،،دولت علویہ(سندھی)، علامہ مولوی عبد اللہ شائق، گلشن پبلیکیشن حیدرآباد، سندھ 2003ء ،ص 23
۔ حضرت محمد حنفیہ کے دو بیٹے جعفر اور ابراہیم تھے۔ حضرت جعفر بن محمد حنفیہ نے مدینہ منورہ سے ہجرت کرکے سامرہ (عراق) میں سکونت اختیار کی۔ سلطان ابن سومار سومروں کے پہلے تاجدار کا سلسۂ نسب اس طرح حضرت محمد ابن حنفیہ سے ملتا ہے۔ عصام الدین بھونگر بن سومار بن سحدان بن عبد الرحمٰن بن کعب بن اشرف بن عبد اللہ بن مقداد بن عمر بن مسلام بن مقیس بن نحاض بن حبیب بن ہارون بن جعفر بن حضرت محمد حنیفہ۔دولت علویہ(سندھی)، علامہ مولوی عبد اللہ شائق، گلشن پبلیکیشن حیدرآباد، سندھ 2003 ،ص24 عباسی خلیفہ مامون الرشید، علویوں کا بے حد احترام کرتا تھا، جس نے مقداد کو جو حضرت محمدحنفیہ کے بیٹے جعفر کی اولاد سے ساتویں پُشت سے تھا، اسے سندھ کا گورنر مقرر کیا، جو 215ھ میں اپنے اہل و عیال، بھائیوں اور رشتے داروں سمیت سامرہسے ہجرت کرکے سندھ میں آئے، جنہیں بعد میں سندھ کے باشندے سومرہ کہنے لگے۔دولت علویہ(سندھی)، علامہ مولوی عبد اللہ شائق، گلشن پبلیکیشن حیدرآباد، سندھ 2003 ،ص27

معروف مؤرخ اعجاز الحق قدوسی تاریخِ سندھ حصہ اول میں سومروں کے بارے میں کہتے ہیں،تاریخِ سندھ (حصہ اول)، اعجاز الحق قدوسی، اردو سائنس بورڈ، لاہور، ص 417

روایت کے مطابق سومروں کی نسل کے بارے میں جو اشارے ملے ہیں اُس کے مطابق سومروں کا سلسلہ عربوں سے ملتا ہے۔ سومروں کے عرب ہونے کے بارے میں مندرجہ ذیل ثبوت ملتے ہیں:
 پہلا یہ کہ سومرہ حضرت علی کرم اللہ وجہہ کی اولاد سے ہیں۔
 دوسرا یہ کہ کے سومروں کے عرب قبیلہ کربلا کی جنگ میں حضرت امام حسین رضی اللہ عنہ کی طرف سے لڑے، سب مارے گئے صرف ایک بزرگ مرد اور اُن کی بزرگ بیوی باقی رہ گئے جن کا ایک"سومرا" نامی کم سن بیٹا تھا، اُسے ماں نے حضرت امام حسین رضی اللہ عنہ کی خدمت میں جنگ میں قربان ہونے کے لیے پیش کیا لیکن حضرت امام حسین رضی اللہ عنہ نے اُسے دعا دی کہ زندہ رہے اور صاحبِ اولاد ہو۔
 تیسرا یہ کہ سومروں کا جدِ امجد جو کسی عرب گھرانے کا تھا بلکہ حضرت علی کرم اللہ وجہہ کی اولاد سے تھا، مکہ میں پیدا ہوا، بعد میں سندھ آیا یہیں پلا اوربڑھا۔ وہ بڑی طاقت اور کلاں والا تھا اور اس قدر کہ اُسے ہوا اُڑا کر سندھ لے کر آئی۔ دیو اُس کے قبضے میں تھے اور انھوں نے ہی اُس کے پایۂ تخت وگھ کوٹ کی تعمیر کی۔سومروں کا دور (سندھی)، ڈاکٹر نبی بخش بلوچ، سندھی ادبی بورڈ جامشورو سندھ، 2006، ص 173-174

سومرہ تمیم انصاری حاکمِ سندھ کی اولاد کا نام تھا۔مسلمان قبیلوں کی مختصر تاریخ اور روایتی خاکہ (سندھی)، شیخ صدق علی شیر علی انصاری، گلشن پبلیکیشن، حیدرآباد، ص105

 سومرہ: حاکمِ سندھ 
غزنوی سلطنت، باہمی خانی جنگی کی وجہ سے کمزور ہو چکی تھی اور سلطان عبد الرشید کی عیاشی اور آرام طلبی کی وجہ سے سرحدی علاقے خود مختاری حاصل کر رہے تھے، 444 ہجری میں سندھ میں سومرا خاندان کی مستقل حکومت کی بنیاد پڑی، سومرہ قبیلے کے لوگوں نے تھری (ماتلی، سندھ) میں جمع ہو کر، سومرہ نامی ایک شخص کو سندھ کا حاکم بنایا، سومرہ نے بڑے تُزک و احتشام سے سندھ پر حکومت کی اور مفسدین کا قلع قمع کیا۔ اس کے بعد اس نے اطراف کے صاد نامی ایک طاقتور زمیندار کی لڑکی سے شادی کی، اس کے بطن سے ایک لڑکا پیدا ہوا جس کا نام بھونگر تھا، جو سومرہ کے بعد تخت نشیں ہوا، سومرہ نے 1051ء میں وفات پائی۔تاریخِ سندھ (حصہ اول)، اعجاز الحق قدوسی، مطبع اردو سائنس بورڈ، لاہور،ص 420

جب غزنوی خاندان کے سندھ اور ملتان کے گورنر کی گرفت حکومت پر کمزور ہو گئی، 423ھ بمطابق 1032ء میں ابن سومار والئ ملتان نے سندھ میں سومرہ حکومت کی بنیاد رکھی نہایت طاقت و خود مختاری کے ساتھ حکومت کی۔A Gazetteer of the Province of Sindh by A. W. Hughes, Second Edition، George Bell and Sons, London, 1876, P 27

صاحبِ جنت السندھ رحیمداد خان مولائی شیدائی کا بیان ہے کہ سومرہ (ہی وہ) پہلا شخص تھا، جو اُچ کے مشائخ کے ہاتھ پر اسماعیلی عقائد سے توبہ کرکے سُنی ہوا۔تاریخِ سندھ (حصہ اول)، اعجاز الحق قدوسی، اردو سائنس بورڈ، لاہور، ص 421

سومروں نے سندھ پر 445ء - 843ء تک21 حکمرانوں نے حکومت کی۔تحفۃالکرام (اردو) از میر علی شیر قانع ٹھٹوی، مترجم اختر رضوی، مطبع سندھی ادبی بورڈ، جام شورو، 2006ء، ص 115 جبکہ ابوالفضل نے آئین اکبری میں سومروں کی حکمرانی 500 سال بتائی ہے۔آئین اکبری حصہ دوم از ابوالفضل، ص 120 ابو ظفر ندوی کے مطابق سومروں کے 25 حکمرانوں نے 401ھ سے 752ھ تک سندھ پر حکمرانی کی۔تاریخ سندھ، سید ابو ظفر ندوی، دارا المصنفین شبلی اکیڈمی، اعظم گڑھ (یو پی) ہند، 2012ء، ص 313

سومرہ دور میں سندھ کی سرکاری زبان عربی تھی۔ سومروں کے حکمرانی ختم ہوتے ہی سندھ کی سرکاری زبان فارسی ہو گئی۔تاریخِ سومرہ سندھ پر ایک نظر، مہاشے عبد الکریم نظامی، 1962ء،کراچی، ص 4

 سومرہ حکمرانوں کا پایۂ تخت 
منصورہ سومرہ حکمرانوں کا پہلا دار الحکومت تھا۔تاریخِ سومرہ سندھ پر ایک نظر از مہاشے عبد الکریم نظامی، 1962ء،کراچی، ص 142 سومروں کا پایۂ تخت ابتداً تھری تھا، پھر سنگھار کی بیوی ہیموں نے اپنا پایۂ تخت قلعہ واہکہ کو بنایا جسے سندھی زبان میں وگھ کوٹ یا وجہ کوٹ کہتے ہیں اور یہ مقام نہرپران سے مشرق کی طرف پانچ میل دور واقع تھا، اُس وقت جبکہ رن کچھ کشتی رانی کے قابل تھا۔ قلعہ واہکہ ایک بندرگاہ تھا۔ (توضیحات تاریخِ معصومی، مرتبہ عمر بن محمد داؤد پوتہ ص 294)تاریخِ سندھ (حصہ اول) از اعجاز الحق قدوسی، اردو سائنس بورڈ، لاہور، ص 429

بیگلار نامہ کے صفحہ 8 میں ہے کہ سندھ میں اسلامی فتح کے بعد عرب قبیلے تمیم نے حکومت کی، تھوڑے دنوں کے بعد سومرہ لوگوں نے قبضہ کیا، یہ پانچ سو برس تک قابض رہے، ان کا پایۂ تخت مہاتم طور یا مھتم طور تھا۔تاریخِ سندھ (حصہ اول)، اعجاز الحق قدوسی، اردو سائنس بورڈ ،لاہور،ص 430

 زبان و ادب میں سومروں کا حصہ 
سومروں کے دور میں سندھ کی تاریخ، سندھی زبان اور ان کے زبانی ادبی روایت والا داستانی دور تھا۔ اس دور میں سندھ کے اکثر عشقیہ داستانوں، جنگ ناموں اور سندھ کے بہادر سرداروں کے کارناموں کو بیان کرنے کی ابتدا ہوئی۔ سومروں کا دور عام فہم سندھی زبان والا دور تھا۔سندھی زبان اور ادب کی تاریخ (سندھی)، ڈاکٹر نبی بخش بلوچ، پاکستان اسٹڈی سینٹر، سندھ یونیورسٹی، جامشورو،1999، ص 153

 لوک داستانیں 
 عمر مارئی 
بہاولپور سے ایک روایت ملی ہے جس کے مطابق عمر سومرو مروٹ کے قلعہ کا حکمران تھا اور مارئی کو وہیں قید رکھا گیا تھا۔

 سوہنی ماہیوال 
یہ قصہ بھی سومروں کے دور سے تعلق رکھتا ہے۔سندھی ادب کا تاریخی جائزہ (سندھی)، میمن عبد المجید سندھی، روشنی پبلیکیشن کنڈیارو سندھ 2013، ص 28

 سیف الملوک 
یہ قصہ بھی سومروں کے دور سے تعلق رکھتا ہے۔ اس قصے میں سومرہ دور میں اروڑ کے علاقائی حاکم دلوراء اور اروڑ کے پاس دریا کے رخ بدلنے کاذکر ہےسندھی ادب کا تاریخی جائزہ (سندھی)، میمن عبدالمجید سندھی، روشنی پبلیکیشن کنڈیارو سندھ 2013، ص 30۔

 سورٹھ اور رائے ڈیاج 
ڈاکٹر نبی بخش بلوچ کی تحقیق کے بموجب یہ داستان سومروں کے دور کی ہے۔

 مورڑو مانگرمچھ 
اس قصے کا تعلق حکمرانی میں دلوراء کے دور سے ہے اور اس کا مرکز سون میانی اور کلاچی والا سمندری کنارا ہے، جو سندھ اور عراق کی شاہراہ پر واقع ہے۔ اس قصے کا مرکزی کردار مورڑو نامی ملاح ہے،جو ساتوں بھائیوں میں سب سے چھوٹا، لنگڑا اور جسمانی لحاظ سے کم تر تھا، جب شکار کے لیے سمندر میں گئے ہوئے بھائیوں کو مگر مچھ نگل گیا تو اس نے تحمل سے کام لیتے ہوئے مگر مچھ کو اپنی عقل مندی اور ترکیب سے پھنساکے مارا اور اس کے پیٹ سے بھائیوں کی لاش نکال کر دفن کیں۔

 سومروں کے دور میں صوفیا ئے کرام 
ملتان کے بہاؤالدین زکریا ملتانی (1262ء-1182ء)، پاک پتن کے بابا فرید الدین گنج شکر (1275ء-1173ء)،اُچ شریف کے سید جلال الدین بخاری (غوث صاحب کے ہم عصر و مرید)، شیخ عثمان قلندر شہباز(وفات 1272ء) اور شیخ حسین المعروف پیر بٹھو (وفات 1248ء) سومرہ دور میں مشہور بزرگ گذرے ہیں۔سندھی زبان اور ادب کی تاریخ (سندھی)، ڈاکٹر نبی بخش بلوچ، پاکستان اسٹڈی سینٹر، سندھ یونیورسٹی، جامشورو،1999، ص 147

 موجودہ دور میں سومرو افراد کا سیاسی اثر و رسوخ 
سندھ کے جاگیردار گھرانے سومرہ کے افراد مختلف سیاسی جماعتوں کے ارکان ہونے کی وجہ سے ہمیشہ اقتدار میں رہتے آئے ہیں۔ مختلف پارٹیوں کی نمائندگی کرنے کے باوجود وہ آپس میں اتفاق رائے سے رہتے ہیں اور خاندانی وفاداری نبھاتے ہیں۔http://tajziat.com/quaterly/issue/2015/04/article.php?id=10

 نامور شخصیات 
 اللہ بخش سومرو (سندھ کے پہلے منتخب وزیرِ اعلیٰ)
 مولوی نظر محمد سومرو (عالمِ دین)
 مولانا اللہ بخش سومرو (عالمِ دین)
 پروفیسر (ر) میر محمد سومرو (مؤرخ، شاعر،محقق، مفسِر قرآن، سوانح نگار)
 پروفیسر ڈاکٹر طارق رحیم سومرو (کمپیوٹر سائنس دان،پروفیسر)
 نصیر سومرو (انجینئر، شاعر، کالم نگار، صحافی)
 فقیر محمد سومرو (محقق، کالم نگار)
 پروفیسر ڈاکٹر الہٰی بخش سومرو (سابق پرنسپل و پروفیسر ڈاؤ میڈیکل کالج)
 ڈاکٹر مولوی محمد ادریس سومرو (عالمِ دین، سابق ممبر اسلامی نظریاتی کونسل)
 زبیر سومرو(بینکر)
 محمد میاں سومرو (سابق گورنر سندھ، سابق چئیرمین سینیٹ، سیاست دان)
 الٰہی بخش سومرو (سابق اسپیکر قومی اسمبلی،سیاست دان)
 ڈاکٹر مہر عبدالحق سومرہ (محقق، مؤرخ، نقاد)
 جنید سومرو (سیاست دان)
 ڈاکٹر عبدالواحد سومرو (سابق رکن قومی اسملی، سیاست دان)
 مولانا ڈاکٹر خالد محمود سومرو (سابق سینیٹر )
 ڈاکٹر عبد القیوم سومرو (سینیٹر، سیاست دان)
 عبدالکريم سومرو (سیاست دان)
 جاوید سومرو (صحافی)
 ڈاکٹر یونس حیدر سومرو

 حوالہ جات 

زمرہ:اسلامی سلطنتیں
زمرہ:پاکستان کے نسلی گروہ
زمرہ:تاریخ بہ تحت اقوام
زمرہ:خاندانی نام
زمرہ:سندھی قبائل
زمرہ:سومرو خاندان
زمرہ:قومیت
زمرہ:کچھ قبائل
زمرہ:راجپوت قبائل
زمرہ:پنجاب کی شخصیات
زمرہ:جاٹ قبائل
زمرہ:سندھ کی شخصیات
زمرہ:ویکی ڈیٹا سے مختلف مختصر وضاحت
زمرہ:سندھ کے راجپوت قبائل